Kaj je mišljeno z »vrsto« potrdila?
Potrdila so lahko ustvarjena za določene namene, kot je podpisovanje, šifriranje, overjanje itn. Na primer, potrdila S/MIME (Secure Multi-Purpose Internet Mail Extensions) se uporabljajo za podpisovanje in šifriranje e-poštnih sporočil, potrdila SSL (Secure Sockets Layer) se uporabljajo za spletno overjanje, potrdila VPN (Virtual Private Network) pa se uporabljajo za zaščito komunikacije iz enega računalnika v drugega prek omrežja.

Kaj je prilagojena vrsta potrdila?
Pri ustvarjanju prilagojenega potrdila lahko določite datoteko (predlogo), ki določa natančno sestavo potrdila. S pomočnikom za potrdilo lahko ustvarite overitelja potrdil (CA) in s tem lastno predlogo. Ko je CA ustvarjen, je predloga na voljo. Predloga pomočnika za potrdilo je datoteka s pripono ».certAuthorityConfig« in se nahaja v »~/Library/Application Support/Certificate Authority/«.

Kaj je mišljeno z »Omogoči preglasitev privzetih izbir«?
Privzete izbire so vnaprej določene vrednosti za novo digitalno identiteto, ki jih je pomočnik za potrdilo že prevzel. Te privzete izbire lahko preglasite z dodatnim lastnimi izbirami, da ustvarite prilagojeno identiteto.